
Sfântul Arhanghel Gavriil - Dumnezeu este puterea mea (26 martie/ 13 iulie/ 8 no- 
iembrie): 

Materiale despre Sfântul Arhanghel Gavriil: 

&&& 
din Mineiul pe luna martie anul 1831 


Gavriil cel mai mare, mintea cea văzătoare de Dumnezeu, cea luminoasă cerească, 
carele la Lumina cea întreit strălucitoare priveşte, şi vede Taina cea dumnezeiască 
şi înfricoşată: împreună cu cetele cele de sus, bine a vestit Fecioarei viind la dânsa: 
şi se roagă pentru sufletele noastre. 


Taina cea mare, cea neştiută mai înainte de îngeri, şi mai înainte de veci ascunsă, 
ție unuia s-a încredinţat Gavriile, şi aceasta uneia celei curate o ai spus, în Nazaret 
viind: Cu care roagă-te, să se dăruiască sufletelor noastre pace şi mare milă. 


Pripeală: Cela ce faci pe îngerii Tăi duhuri, şi slugile Tale pară de foc 


Cela ce eşti pururea plin de lumină şi faci voia, şi plineşti poruncile Atotţiitorului: 
mai marele îngerilor Gavriile prea alesule: mântuieşte pe cei ce te cinstesc pe tine 
cu dragoste, pururea cerşind, să se dăruiască sufletelor noastre pace şi mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, a 
lui loan, monahul 


Trimis a fost din Cer, Gavriil arhanghelul bine să vestească Fecioarei zămislirea, şi 
viind în Nazaret cugeta întru sine, de minune spăimântându-se: Cum Cel ce este 
necuprins întru cei de sus, din Fecioară va să se nască! Cel ce are scaun Cerul, și 
aşternut picioarelor pământul, în pântece de Fecioară încape, spre carele cei cu câte 
şase aripi şi cei cu ochi mulţi a privi nu pot. Acela cu un cuvânt a se întrupa dintr- 
însa bine a voit! Al lui Dumnezeu este cuvântul acesta. Deci ce stau, şi nu grăiesc 
Fecioarei: 

Bucură-te, cea plină de dar, Domnul este cu tine. 

Bucură-te, curată Fecioară; 

Bucură-te Mireasă, care nu ştii de mire; 

Bucură-te, Maica Vieţii, blagoslovit este Rodul pântecelui tău. 


Troparul: Mai marele voievod al oştilor cereşti, rugămu-te pe tine noi nevrednicii, 
ca prin rugăciunile tale să ne acoperi pe noi, cu acoperământul aripilor măririi tale 
celei netrupeşti, păzindu-ne pe noi, cei ce cădem cu de-adinsul, şi strigăm: Izbăve- 
şte-ne din nevoi, ca un mai mare peste cetele puterilor celor de sus. 


Canonul Arhanghelului 


facerea Sfântului Iosif, scriitorul de cântări 
Cântarea 1 


Irmos: Deschide-voi gura mea şi se va umplea de Duhul, şi cuvânt răspunde-voi 
împărătesei Maici, şi mă voi arăta luminat prăznuind, şi voi cânta minunile ei 
bucurându-mă. 


Ca pe cel ce eşti lumină dumnezeiască şi fără materie, cu împărtăşirile cele fără 
materie, spre Lumina cea prea înaltă, te rog arhanghele al Domnului: Luminează- 
mă prin rugăciunile tale, ca să te laud. 


Astăzi să strângem cete dumnezeieşti, veselindu-ne, cinstind pe cel dintâi al min- 
ilor celor fără de trupuri, carele a vestit bucuria cea negrăită, ce a venit în lume 
pentru bunătate. 


Pe tine avându-te folositor mai mare, apărător şi perete, şi întărire către Dumnezeu 
Gavriile, noi cei ce te iubim, ne izbăvim de primejdii, şi de vătămarea şarpelui, lău- 
dându-te pe tine. 


Bogorodişna 

Curată pe tine cu totul fără prihană, Gavriil dacă te-a văzut: Bucură-te, Stăpână, că- 
tre tine luminat a strigat, ceea ce nu ştii de nuntă, mântuirea oamenilor, lauda înge- 
rilor, cinstită cuvântare. 

Cântarea 3 

Irmos: Pe ai tăi cântăreţi Născătoare de Dumnezeu, ceea ce eşti izvor viu şi în- 


destulat, care s-a împreunat ceată duhovnicească întăreşte-i, şi întru dumnezeiască 
mărirea ta, cununilor măririi învredniceşte-i. 


Cu împărtăşirea Luminii celei prea fără materie, ca cela ce eşti cu adevărat fără 
materie Gavriile, mai presus de materie fiind luminat, lumină a doua te-ai văzut, pe 
oamenii cei materialnici, care te laudă pe tine, totdeauna luminându-i. 


De mai mare bună slavă te-ai învrednicit, mare taină nouă descoperindu-ne, cela ce 
eşti mai mare între îngeri, prin care ne-am ridicat de pe pământ la înălțimea cea 
mai mare, cei ce mult te cinstim pe tine. 


Arată-te din Cer tuturor, celor ce cu dragoste te căutăm pe tine pururea şi alinează 
viforul cel pornit asupra noastră al ispitelor şi al necazurilor,o, Gavriile, mai marele 
voievod. 


Arătându-ţi ţie oarecând taina cea de demult ascunsă Fecioară, Gavriil a strigat: bu- 
cură-te, polata lui Dumnezeu, întru care sălăşluindu-se pe toți oamenii i-a îndu- 
mnezeit ca un Indurat. 


Marele Gavriil, voievodul îngerilor, arătându-se pururea, împreună cu dânşii strigă 
dumnezeiască cântare Treimii bucurându-se: pe aceasta toţi cu mare glas întru cre- 
dinţă să-l lăudăm, şi cu gând curat cu cuviinţă să-l slăvim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Slujitorilor celor fără de trupuri tu mai mare fiind, taina cea înfricoşată mai înainte 
de veci rânduită, ție unuia Gavriile slăvite s-a încredinţat, Naşterea cea negrăită a 
PreaSfintei Fecioare, bucură-te strigându-i ei, ceea ce eşti plină de dar: pentru acea- 
sta după datorie, credincioşii cu veselie pururea te fericim. 


Cântarea 4 


Irmos: Sfatul cel neurmat şi dumnezeiesc al Întrupării Tale, celei de sus, celei din 
Fecioară, proorocul Avacum avându-l în minte, a strigat: Slavă puterii Tale, Doa- 
mne. 


Stătutu-ai de demult Gavriile, după vrednicie minunate, prin împărtăşirile dumne- 
zeieştii Stăpânii, luminând pe proorocul Daniil, făcându-i lui prin Duhul arătarea 
celor nevăzute. Cu guri de tină pe tine, cel ce eşti cu firea de foc, te lăudăm: Scoa- 
te-ne pe noi din focul cel ce totdeauna arde Gaviriile, cu dumnezeieştile tale mij- 
lociri. 


In haină dumnezeiască mai mult decât soarele strălucită, cu slavă negrăită fiind îm- 
brăcat, mai mare voievodule al slujitorilor, stai înaintea Impăratului ceresc vese- 
lindu-te. 


Pe tine toată curățită cu Duhul, Gavriil cunoscându-te prea Curată, luminat a stri- 
gat către tine: Bucură-te, dezlegarea blestemului şi chemarea strămoşilor. 


Cântarea 5 


Irmos: Spăimântatu-s-au toate de dumnezeiască mărirea ta, că tu Fecioară care nu 
ştii de nuntă, ai avut în pântece pe Dumnezeu cel ce este peste toate, şi ai născut 
Fiu pe Cel fără de ani, tuturor celor ce te laudă mântuire dăruind. 


Cu împărtăşirea Minţii celei dintâi fiind luminat, a doua lumină te-ai văzut, stri- 
gând împreună cu cetele îngereşti cele nenumărate: Sfânt este Tatăl Atotfăcătorul, 
Fiul cel împreună fără început, şi Duhul cel de pe un scaun. 


Chipul tău este de foc, frumuseţea prea luminată, de care se minunează tot cugetul: 
Slava îți este mare, Gavriile prea slăvite, mai marele dumnezeieştilor îngeri, po- 
doaba tuturor celor ce cu bună credinţă te laudă pe tine. 


Dumnezeiescul Zaharia dacă te-a văzut pe tine de demult, stând împreună în vre- 
mea cădirii, a rămas mut, căci nu a crezut vestirii tale celei înfricoşate, care I-ai 
spus Gavriile mai marele voievod. 

Biserică de sfinţenie fiind prea Curată, prin glasul lui Gavriil arhanghelul, ai născut 
pe Cela ce se odihneşte întru sfinți, pe Dumnezeu cel prea Sfânt, carele pe toți 
sfinţeşte, şi din nevoi îi scoate. 


Cântarea 6 


Irmos: Inţelepţii lui Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să plesnim cu mâinile, slăvind pe Dumnezeu 
cel ce s-a născut dintru dânsa. 


Limbile păgâneşti nu pot să te cinstească pe tine mintea cea luminoasă şi cerească, 
care eşti strălucit prea luminos cu dumnezeieşti străluciri mai presus de minte ne- 
grăit. 


Cela ce eşti rază de soare mult luminoasă, mai marele voievod al slugilor celor de 
foc, cu rugăciunile tale către Stăpânul cele de lumină purtătoare, pe cântăreții tăi 
din adâncul patimilor scoate-l. 


Sfaturile păgânilor risipeşte-le, credinţa pravoslavnică întăreşte-o, potoleşte îm- 
perecherile Bisericii arhanghele, prin rugăciunile tale cele către Făcătorul a toate. 


Cuvintelor lui Gavriil celor dumnezeieşti ascultătoare ai fost Curată, şi pe Cuvântul 
cel prea fără de început L-ai născut cu trup, carele a izbăvit lumea de necuvântare. 


Condac, glasul 8: 


Podobie: Apărătoare Doamnă, mulţumiri pentru biruinţă, izbă-vindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozeşte-ne pe noi dintru toate nevoile, ca să strigăm ţie: Bucură-te, 
Mireasă, pururea Fecioară! 


Tu eşti arhistratege prea slăvit slujitor prea luminoasei şi cinstitei şi atot făcătoarei 
şi nenumăratei şi înfricoşatei Treimi: deci roagă-te acum neîncetat rugătorule, ca să 
ne izbăvim noi de toate nevoile, şi muncile, ca să strigăm ţie: Bucură-te, acoperă- 
mântul robilor tăi. 


Cântarea 7 


Irmos: N-au slujit făpturi înţelepţi lui Dumnezeu, fără numai Făcătorului, ci 
groaza focului bărbăteşte călcându-o, s-au bucurat cântând: Domnul părinților şi 
Dumnezeule, bine eşti cuvântat. 


Naşterea lui loan, slăvite, o ai vestit oarecând Zahariei, înlăuntrul dumnezeieştii 
Biserici, stând el, şi cântând Izbăvitorului şi Dumnezeu: prea lăudate Doamne al 
părinților şi Dumnezeule, bine eşti cuvântat. 


Prea slăvită bună cuviinţa Bisericii tale Gavriile, prea luminat sfinţeşte sufletele 
credincioşilor, şi le porunceşte să strige cu mare glas: prea lăudate Doamne al pă- 
rinților şi Dumnezeule, bine eşti cuvântat. 


Luminat fiind cu taină mai mare voievodule cu împărtăşirea Luminii celei dintâi, a 
doua lumină cu adevărat te-ai văzut, luminând totdeauna pe cei ce cântă: prea lău- 
date Doamne al părinţilor şi Dumnezeule, bine eşti cuvântat. 


Trimis a fost Gavriil mai marele voievod, să-ţi vestească ţie bucurie Fecioară Mai- 
că curată, prin care întristarea a încetat, şi blestemul cu adevărat s-a făcut nerodi- 
tor, şi blagoslovenia a înflorit credincioşilor în veci. 


Cântarea 8 


Pe tinerii cei bine credincioşi în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să strige ţie: 
Pe Domnul lucrurile lăudaţi-L şi-L prea înălţaţi întru toţi vecii. 


Cu sfinţite cuvinte de sfinţenie, norodul cel sfinţit, pe tine te laudă veselindu-se: că 
tu arhanghele pe Cuvântul cel Atotpricinuitor, carele a luat trup ca şi al nostru, L-ai 
vestit Fecioarei, ceea ce este dintre noi, mai presus de gând şi de cuvânt: pentru 
aceasta pe tine te cinstim întru toţi vecii. 


De Mintea cea mare şi dintâi lhpindu-te arhanghele, cu gura ta cea de foc cânţi dul- 
ce cântare înfricoşată, care cântă cetele tuturor îngerilor: Pe Domnul lucrurile lău- 
daţi-L şi-L prea înălţaţi întru toţi vecii. 


Cu bune laude dumnezeieşti arătat fiind împodobit, străbaţi cele cereşti, apoi şi ce- 
le pământeşti, plinind sfinte voile lui Hristos Dumnezeului tuturor, povăţuitorule al 
îngerilor Gavriile, lauda celor ce te laudă pe tine pururea cu credinţă. 

Cu trupul după ipostas Cuvântul a se amesteca cu oamenii vrând, te-a avut pe tine 
mai înainte mergând, şi mai înainte gătindu-o Lui sfințită polată, o, Sfinte Gavriile 
strigând: Pe Domnul lucrurile lăudaţi-L şi-L prea înălţaţi întru toţi vecii. 


Ca pe un scaun împărătesc înfrumusețat, ca pe ceea ce este mai presus decât toate 
făpturile, ca pe ceea ce una a înfiinţat pe Cel mai presus înfiinţat şi pe oameni cu 
mai bună unirea naşterii celei negrăite şi străine, pe Fecioara cea binecuvântată să 
o lăudăm. 


Cântarea 9 


Irmos: Tot neamul pământesc să sălteze cu Duhul fiind luminat, şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită, Născătoare de Dumnezeu curată, pururea Feci- 
oară. 


Stai cu frică înaintea scaunului darului slujind, şi strălucit fiind cu vărsările de lu- 
mină cele mai presus de gând, şi cu sfinţenie îndumnezeit, şi lumină fiind văzut, şi 
luminând cu mijlocirile tale, pe cei ce te cinstesc cu credinţă, sfinţite Gavriuile. 


Ca un cer cu stele împodobit te vezi cu dumnezeieşti străluciri, şi ca un voievod în 
mâini ţii sceptru prea luminat: şi străbaţi tot pământul, voia Stăpânului totdeauna 
făcând, şi din nevoi pe toţi credincioşii scoțând. 


Potoleşte viforul barbarilor cel cumplit, carele se ridică totdeauna asupra robilor 
tăi, aşează împerecherile Bisericii: celor ce te laudă pe tine dă-le izbăvire de gre- 
şale, şi împăratului dăruieşte-i biruinţă, Gavriile, cu caldă folosinţa ta. 


Prea bună însoţire şi prea Slăvită, Mihaile şi Gavriile, stând înaintea scaunului 
dumnezeieştii Slave, cereţi tuturor iertare de păcate, şi izbăvire de nevoi, ca nişte 
folositori, şi ca cei ce urmaţi bunătăţii Stăpânului întru toate. 


Lumina Fulgerului, adică a Celui născut al tău, s-a strălucit, şi a luminat toată par- 
tea cea de sub soare, şi pe mai marele întunericului l-a pierdut, de Dumnezeu Năs- 
cătoare prea curată, lauda îngerilor, şi mântuirea tuturor oamenilor, celor ce te lau- 
dă pe tine cu neîncetate glasuri. 


Mintea cea mai înainte de veci, a doua lumină te-a aşezat pe tine Gaviriile, carele cu 
împărtăşiri dumnezeieşti luminezi toată lumea, şi ne descoperi nouă cea din veac 


dumnezeiască, şi mare cu adevărat taină, pe Cel ce s-a întrupat în pântecele fecio- 
resc, carele a fost fără de trup, şi s-a făcut om, ca să mântuiască pe om. 


Înaintea scaunului Dumnezeirii celei întreit luminătoare stând, şi din destul fiind 
strălucit cu dumnezeieştile străluciri, cele ce ies neîncetat de acolo, pe cei ce dăn- 
țuiesc pe pământ cu bucurie, şi te laudă pe tine, de negura patimilor izbăveşte-i, şi 
cu luminare străluceşte-i, Gavriile mai marele voievod, rugătorule pentru sufletele 
noastre. 


Sfărâmă întărâtările celor din Agar, care asupra turmei tale adesea năvălesc, poto- 
leşte despărțirile Bisericii, alinează viforul ispitelor celor fără de măsură: izbăveşte 
de nevoi şi de primejdii, pe cei ce cu dragoste te cinstesc pe tine, şi sub acope- 
rământul tău aleargă, Gavriile mai marele voievod, rugătorule pentru sufletele noa- 
stre. 


(Extras din cartea: Paraclise pentru fiecare zi a săptămânii) 


Pr. Ciprian Florin Apetrei - Aducătorul Bunei Vestiri, Arhanghelul Gavriil 


Arhanghelii sunt numiţi marii purtători de veşti bune. Slujirea lor, după cum spune 
Sfântul Dionisie Areopagitul, constă în descoperirile făcute profeților, cunoaşterea 
şi înţelegerea voii lui Dumnezeu pe care o primesc de la îngerii celor mai înalte 
cete şi pe care le vestesc celor mai mici, anume îngerii, iar prin aceștia, oamenilor. 


Între sfinţii arhangheli este şi Gavriil, cel care apare în iconografie având un crin în 
mână. Sfântul Arhanghel Gavriil este cel care a adus vestea cea bună Sfintei 
Fecioare Maria; el este cel care a vestit „taina cea din veac ascunsă”; el este 
vestitorul Întrupării Fiului lui Dumnezeu. 


Arătarea Arhanghelului Gavriil către Preasfânta Fecioară Maria și vestea adusă de 
el a fost cea mai mare dintre toate binevestirile pe care le-a auzit vreodată neamul 


omenesc. Îngerul purtător de crin este primul purtător de cuvânt al veştii celei bune 
pentru mântuirea omului, al faptei celei minunate a lui Dumnezeu - întrucât 
mântuirea omului nu putea veni fără fapta cea minunată a lui Dumne-zeu. Prea 
curata Fecioară Maria a fost prima care a primit această veste bună şi a fost cel 
dintâi om care s-a cutremurat de frică şi de bucurie. 


Sfântul Arhanghel Gavriil este unul dintre cei şapte îngeri de mare sfat care stau 
înaintea Tronului lui Dumnezeu. El a fost trimis mai întâi de Dumnezeu la preotul 
Zaharia, în Templul din lerusalim, pentru a-i vesti naşterea Sfântului loan 
Botezătorul. Arhanghelul Gavriil este trâmbiţa ce aduce veștile cele bune ale lui 
Dumnezeu. 


În Vieţile Sfinţilor, despre Sfântul Arhanghel Gavriil aflăm că: „Pe bine-vestitorul 
mântuirii noastre, pe marele slujitor al lui Dumnezeu, pe trimisul cel purtător de 
bucurie la prea curata Fecioară Maria, pe Arhanghelul Gavriil, se cuvine să-l 
lăudăm cu cântări (...) pentru că întâiul sobor al acestuia se prăznuieşte a doua zi 
după Buna Vestire a Preasfintei Născătoare de Dumnezeu, adică la 26 martie...” 


În calendarul bisericesc. Sfântul Arhanghel Gavriil este pomenit pe 26 martie, în 
ziua de după Buna Vestire, pe 8 noiembrie, când sărbătorim Soborul Sfinţilor 
Arhangheli Mihail și Gavriil şi pe 13 iulie, când se face pomenire de toate minunile 
săvârşite de Sfântul Arhanghel Gavriil. 


Arhanghelul Gavriil dând o veste bună ! 


"Povestirea modului în care a fost conceput Samson este una din cele mai omeneşti 
şi emoţionante relatări din Vechiul Testament. 


Se pare că îngerul Domnului a venit special la acele biete femei hărțuite, care erau 
umilite de sterpiciunea lor. Cele mai cunoscute sunt Sarra, soția lui Avraam, 
Elisabeta , mama Botezătorului şi soţia fără nume a lui Manoe, mama lui Samson. 
Manoe era_din tribul lui Dan şi a trăit pe vremea când “ fii lui Israel au făcut iarăşi 
rele înaintea ochilor Domnului şi 1-a dat Domnul în mâinile filistenilor pentru 
patruzeci de ani “ ( Jud.13,1 ). Soţia lui Manoe, ni se spune, era stearpă. Şi ei, 
femeie tristă şi umilită, i-a apărut îngerul şi 1-a promis un fiu puternic în tărie şi 
fapte. Cu ce bucurie i-a sunat în urechi o asemenea veste şi cât de repede i-a bătut 
inima! 


In Orient, a fi stearpă era un adevărat blestem şi nu rareori femeia era “repudiată“ 
de soţul ei. Trebuie să fi fost absolut de necrezut în acea vreme să-l fie promis un 
eliberator Israelului şi încă datorită unei asemenea femei ! 

În povestea lui Samson există un sens puternic al destinului. Chiar înainte de 
naşterea lui, el a fost ales să devină unul dintre cei mai mari eroi ai Israelului, care, 
în ciuda slăbiciunii sale omeneşti, trebuia să ducă războiul împotriva filistenilor 
aproape singur, ca să zicem aşa, lipsit de ajutor. 


Povestea lui Samson începe cu un oaspete sosit pe neaşteptate la mama sa. E într- 
adevăr o relatare frumoasă şi pentru scopurile noastre , merită s-o povestim textual: 


” Odată s-a arătat îngerul Domnului femeii şi i-a zis : “ Iată tu eşti Stearpă şi nu 
naşti; dar vei zămisli şi vei naşte fiu; şi nu se va atinge briciul de capul lui, 
pentru că pruncul acestea va fi chiar din pântecele mamei sale nazireu al lui 
Dumnezeu şi va începe să izbăvească pe Israel din mâna Filistenilor “. 


Și a venit femeia şi a spus bărbatului sau zicând: A venit la mine un om al lui 
Dumnezeu, a cărui înfăţişare era ca înfăţişarea unui înger al lui Dumnezeu, foarte 
luminos; nici eu nu l-am întrebat de unde este şi nici el nu mi-a spus numele său. 
Dar mi-a zis: lată ai să zămisleşti şi ai să naşti un fiu; aşadar să nu bei vin şi sicheră 
şi să nu mănânci nimic necurat, căci copilul chiar din pântecele mamei şi până la 
moarte va fi nazireu al lui Dumnezeu. “ ( Jud.13,3-7 ). 


Partea cea mai emoţionantă a acestei istorisiri este modul în care părinţii primesc 
mesajul, modul în care îşi împărtăşesc bucuria şi grija. Naturaleţea relaţiilor între 
părinți în devenire ai lui Samson şi înger este încântător de simplă şi plină de 
prospeţime. Manoe este neliniştit la început auzind aceste veşti; poate era un pic 
gelos pe soţia lui, şi astfel l-a rugat pe Dumnezeu să-l mai trimită o dată pe 
mesagerul său. 


“ Atunci Manoe s-a rugat Domnului şi a zis: “ Doamne , fă să vină iarăşi pe la noi 
omul lui Dumnezeu pe care L-ai trimis Tu, şi să ne înveţe că să facem cu copilul 
care se va naşte “! 


Și a ascultat Dumnezeu glasul lui Mance şi a venit îngerul iarăşi la femeie, când 
era la câmp, însă Manoe, bărbatul ei nu era cu dânsa. Dar femeia a alergat îndată şi 
a vestit pe bărbatul său, zicându-l : “ lată mi s-a arătat omul cel ce a venit atunci la 
mine”. 


Și s-a sculat Manoe şi s-a dus cu femeia sa şi a venit la omul cela şi a zis către el “ 
Tu eşti oare omul Acela care ai vorbit cu femeia ? “ 


Iar îngerul i-a răspuns: “Eu !”* 


Și a zis Manoe: “Aşadar, dacă se va împlini cuvântul tău, cum să ne purtăm cu 
copilul acesta şi ce să facem cu el ?” 


Iar îngerul a zis: “Să se păzească el de toate cele ce am spus femeii...” ( 
Jud.13,8-13). 


Profunda dorinţă a tatălui de a fi condus de Dumnezeu în creşterea copilului său 
este una pe care toţi părinţii ar face bine s-o imite. E bine când un părinte devine 
conştient de nevoia de Dumnezeu într-o obligaţie atât de lungă şi de plăcută. De 
a-şi creşte fii şi fiicele. Astăzi, ca şi atunci , în acele vremuri îndepărtate, îngerul 
lui Dumnezeu este aproape de noi şi de copiii noştri, chiar dacă adesea nu 
Suntem conştienţi de acest fapt. 


“ Ingerul a zis către Manoe: “ Deşi mă vei opri eu nu voi mânca pâinea ta; dar 
de voieşti să faci ardere de tot Domnului, atunci adu-o”, 


Și nu ştia_Manoe că acesta este îngerul Domnului. Şi a zis Manoe către îngerul 
Domnului : “ Cum îți este numele ? Ca să te mărim când se va împlinii cuvântul 
tău”. 


Zis-a îngerul către el: ” La ce mă întrebi tu de numele meu ? Că el este 
minunat”, 


Atunci a luat Manoe un ied şi prinos de pâine şi le-a adus Domnului pe o stâncă. Şi 
a făcut Acela minunea pe care au văzut-o Mance şi femeia sa. Când a început să se 
înalțe flacăra de pe jertfelnic spre cer, îngerul Domnului s-a ridicat cu flacăra de pe 
jertfelnic. Văzând aceasta, Manoe şi femeia lui au căzut cu faţa la pământ. Şi s-a 
făcut nevăzut îngerul Domnului de Manoe şi femeia lui. Atunci a înţeles că acela 
fusese îngerul Domnului. 


Și a zis Manoe către femeia sa : “ De bună seamă avem să murim, căci am văzut pe 
Dumnezeu !” ( Jud.13,16-22). Revelația adevăratei personalităţi a îngerilor le-a 
venit ca un fulger: într-adevăr o flacără ce arde cu dragostea curată a lui 
Dumnezeu. Chiar dacă îngerul nu şi-a divulgat numele, putem bănui că este 
Gavriil, “ Omul lui Dumnezeu”- trimisul special al Domnului. Căci pe măsură ce 
înaintăm, vom realiza că niciodată nu putem şti numele unui înger, ci doar să-i 
aflăm identitatea în conformitate cu funcţia sa specifică. 


Nu este surprinzător că un cuplu simplu şi umil, care a fost chemat de Dumnezeu 
să ia parte la un asemenea mister, era plin de uimire şi spaimă, dar în afară de 


aceasta, logica femeii şi mai presus de toate, profunda ei credinţă a prevalat asupra 
oricărei cereri inoportune pentru o descoperire viitoare şi în mod implicit, ea s-a 
închinat milostivirii lui Dumnezeu, care S-a dezvăluit pe Sine. 


Manoe se gândise că vor muri cu siguranţă în urma viziunii, după cum am arătat, 
dar , din nou , nevasta lui îl convinge imediat astfel: “ Dacă Domnul ar voi să ne 
omoare, n-ar fi primit din mâinile noastre arderea de tot şi prinosul de pâine şi nu 
ne-ar fi arătat toate acelea şi nu ne-ar fi descoperit acum aceasta “. 


Și a născut femeia un fiu şi i-au pus numele de Samson.Şi a crescut copilul şi l-a 
binecuvântat Domnul” ( Jud.13,23-24). Şi după cum s-a arătat, Duhul Domnului |- 
a vizitat prima oară pe fiul acestei femei fără nume, în Tabăra lui Dan. 


Gândindu-ne la conceperea şi vocaţia lui Samson, ne putem întreba de cât timp 
trebuie să fi fost nevoie până omul să înţeleagă că Dumnezeu doreşte binele nostru 
în orice clipă, că îngerii Săi sunt întotdeauna la îndemână să ne ajute, să ne 
călăuzească, să ne inspire şi să ne susţină. 


“ După Dumnezeu pe tine te-am luat de la Dumnezeu folositor, povăţuitor, ajutător 
şi apărător, preasfinte ingere. Pentru acesta, nu înceta, te rog, povăţuindu-mă, 
îndreptându-mă şi învățându-mă să fac cele cuvioase şi să-mi luminezi mintea, 
până ce mă vei înfăţişa mântuit înaintea lui Hristos” (Canonul Îngerului păzitor, 
Cântarea VIII, Tropar 1 ). 


(Text preluat din "Sfinţii Îngeri ” autoare Principesa Ileana a României) 


